टोटनह्यामको अपराजित यात्रा टुंगियो, चेल्सी शीर्ष स्थानमा कायम
pashupati
इंग्लिस प्रिमियर लिगमा चेल्सी शीर्ष स्थानमा कायम रहन सफल भएको छ । लिग अन्तर्गत शनिबार राति भएको खेलमा चेल्सीले टोटनह्यामलाई २–१ ले हराएको हो ।
टोटनह्यामको अपराजित यात्रा टुंग्याउने क्रममा चेल्सीलाई जिताउन पेड्रो र भिक्टर मोसेसले गोल गरे । माउरिसिओ पोकेटिनाको टिम टोटनह्यामलाई हराउन भने चेल्सीले निकै संघर्ष गर्नुपर्यो ।
११ औं मिनेटमा क्रिष्टियन एरिकसनले गोल गर्दै टोटनह्यामलाई सुरुवाति अग्रता दिलाए । ४५ औं मिनेटमा पेड्रोले चेल्सीका लागि बराबरी गोल फर्काए । पहिलो हाफमा १–१ को बराबरी भएको खेलमा ५१ औं मिनेटमा मोसेसले गोल गरेपछि चेल्सीले २–१ को अग्रता लियो ।
त्यसपछि खेलमा दुवै तर्फबाट गोल हुन सकेन र चेल्सी २–१ ले विजयी भयो । टोटनह्यामले पछिल्ला ३० खेलमा चेल्सीको मैदान स्टामफोर्ड ब्रिजमा जित्न सकेको छैन । चेल्सीले पछिल्लो समय उत्कृष्ट प्रदर्शन जारी राखेको छ ।
शीर्ष स्थानको चेल्सीको १३ खेलबाट ३१ अंक भएको छ । चेल्सी दोस्रो र तेस्रो स्थानका लिभरपुल र म्यानचेस्टर सिटी भन्दा एक अंकले अघि छ । १३ खेलबाट २४ अंकसहित पाँचौं स्थानमा छ ।
मिडिया डबली डबली नेटवर्क्स प्रालि द्वारा संचालित तपाई हामि सबैको सुचना आदान प्रदान गर्ने साझा डबली हो। हामि मुलत: खोज तथा अनुसन्धानमुलक समाचारमा विशेष ध्यान दिनेछौ। हामि समाचार विशेष तथा भरपर्दो स्रोत बाट प्रमाण को आधारमा लेख्नेछौ। तपाई पाठकहरुले दिएको सुझावनै हाम्रो प्रेरणाको स्रोत हो। तपाईलाई हाम्रो समाचार मन परेमा पढेर शेयर पनि गरिदिनु हुन आग्रह गर्दछौ।